Kes veel mäletavad, siis mõned aastad tagasi väisas Yuzna ka Haapsalut. Olles just ära näinud tema viimase režissööritöö BENEATH STILL WATERS, mõtlesin mehele läbi lillede mainida, et lavastaja-amet pole ikka tema jaoks ja mõistlik oleks jätkata pigem suvalise b-horrori produtseerimist. Seda viimast ta ju tegelikult oskab. Kuid, nagu näitas ka tänavune HÕFFi avafilm  , võib ta tegelikult ka lavastajatoolil hakkama saada, kui ta on valgustatud teadmisega, kes on tema filmi eeldatav sihtgrupp ja mil eesmärgil nad seda filmi vaatavad. Haapsalu lossivaremetesse kogunenud lõbusas meeleolus seltskonnad, kes põues peituvate pudelitega talvekülma vastu võitlesid ja ekraanil toimuvale vaid 50%  oma tähelepanust suutsid koondada, on sellise filmi puhul ju tegelikult ideaalpublik.